Αγάπη άνευ όρων.
Ατελείωτη αφοσίωση.
Και δύναμη να ελέγχεις το μυαλό, το σώμα και την ψυχή των άλλων.
Όλα αυτά μπορεί να γίνουν δικά σου.
Ακολούθησε απλώς αυτόν τον οδηγό.
Τακτικές που χρησιμοποιούν επίδοξοι αρχηγοί αιρέσεων
για να γίνουν από ταπεινοί θνητοί ζωντανοί θεοί.
ΤΣΑΡΛΣ ΜΑΝΣΟΝ ΒΑΛΕ ΤΑ ΘΕΜΕΛΙΑ
ΤΖΙΜ ΤΖΟΟΥΝΣ ΑΥΞΗΣΕ ΤΟ ΠΟΙΜΝΙΟ ΣΟΥ
ΤΖΕΪΜΙ ΓΚΟΜΕΖ ΑΝΑΜΟΡΦΩΣΕ ΤΟ ΜΥΑΛΟ ΤΟΥΣ
ΜΑΡΣΑΛ ΑΠΛΓΟΥΑΪΤ ΥΠΟΣΧΕΣΟΥ ΑΙΩΝΙΟΤΗΤΑ
Προχώρησε προσεκτικά στο μονοπάτι, αλλιώς η κατάσταση ίσως ξεφύγει.
Έτοιμος να σώσουμε ψυχές;
ΠΩΣ ΝΑ ΓΙΝΕΙΣ ΑΡΧΗΓΟΣ ΑΙΡΕΣΗΣ
Τι είναι η αίρεση;
Είναι μια ομάδα που συγκεντρώνεται γύρω από μια δυνατή,
χαρισματική, συχνά δεσποτική φιγούρα.
Συχνά σ' αυτές τις ομάδες ασκείται έλεγχος μυαλού,
καταστολή της ελεύθερης σκέψης.
Σχεδόν σε κάθε περίπτωση, καταλήγουν σε αιματοχυσία και θάνατο.
Αυτό που προσφέρουν οι αιρέσεις είναι η ευκαιρία να ανήκεις κάπου.
Το να θες να έχεις εύκολες απαντήσεις είναι μέρος τού να είσαι άνθρωπος.
Να θες να ανήκεις σε κάτι μεγαλύτερο από σένα.
Ποτέ δεν φανταζόμουν ότι θα ανήκα σε αίρεση,
αλλά ήταν πολύ δελεαστικό.
Κάναμε τον κόσμο καλύτερο.
Όλοι μας καταλήγουμε σε στιγμές
που νιώθουμε κάπως χαμένοι, νιώθουμε κάπως ευάλωτοι.
Ο καλός αρχηγός αίρεσης θα πει "Έχω αυτό που χρειάζεσαι".
Με αυτούς τους κανόνες,
μπορείς να εκμεταλλευτείς την αδυναμία
ώστε να σε εξυπηρετήσει.
Σίγουρα πρέπει να λες στον κόσμο αυτό που θέλει να ακούσει.
Να τον βλέπεις σαν μηχανή.
Ψάχνουν ποιο κουμπί να πατήσουν,
το καρότο ή το μαστίγιο ως κίνητρο για να κάνεις ό,τι θέλουν.
Πριν αλλάξεις τη ζωή των ανθρώπων, όμως,
πρέπει να αναδημιουργήσεις τον εαυτό σου.
Κανείς δεν το έκανε όπως ο Τσαρλς Μάνσον,
ο μικροεγκληματίας και αποτυχημένος τροβαδούρος της φολκ.
ΣΦΑΓΗ ΣΕ ΤΕΛΕΤΟΥΡΓΙΚΟ
Έγινε θρύλος με τον δικό του, μοναδικό τρόπο.
ΤΣΑΡΛΣ ΜΑΝΣΟΝ
Ξέρω τους φόβους σας.
Βλέπω μέσα στο μυαλό σας.
ΣΕΠΤΕΜΒΡΙΟΣ 1970
Αυτό το πρόσωπο αποκάλυψε στον κόσμο ο Τσαρλς Μάνσον
καθώς δικαζόταν για φόνο.
Έναν χρόνο πριν,
ενέπνευσε τους ακολούθους του να ξεκινήσουν σειρά δολοφονιών.
-Δεν νιώθεις κάτι γι' αυτό; -Να νιώθω;
Νιώθω μόνο καλά πράγματα.
Ένα είναι σίγουρο.
Αξιοποίησε τις δυνατότητές του.
Ήταν ηθοποιός και του άρεσε πολύ ο ρόλος.
Και μπήκε στον ρόλο ακόμα πιο βαθιά απ' όσο θα φανταζόταν κάποιος.
Έτοιμος να γίνεις θρύλος σαν τον Τσαρλς;
Ξεκινάς με τις σωστές προτεραιότητες.
ΤΑΚΤΙΚΗ ΔΕΞΟΥ ΤΗΝ ΚΛΙΣΗ ΣΟΥ
Δεν γίνεσαι αρχηγός αίρεσης λέγοντας
"Είμαι όπως όλοι σας".
Οι πιο επιτυχημένοι θα ισχυριστούν,
και ενίοτε θα πιστέψουν κιόλας,
ότι έχουν κάτι άλλο.
Ή, για να το θέσουμε αλλιώς…
Οι αρχηγοί αίρεσης, όλοι τους,
έχουν παθολογικό ναρκισσισμό.
Νοιάζονται μόνο για τον εαυτό τους.
Όπως θα δείξω,
οι καλύτεροι γκουρού γεννήθηκαν για να νοιάζονται μόνο για τους ίδιους.
Μικρός, ο ιδρυτής του Ναού του Λαού Τζιμ Τζόουνς
έβαζε τα ξαδέλφια του να κάνουν ό,τι ήθελε.
Αν δεν το έκαναν, τα χτυπούσε με ξύλο.
Όταν ο Σόκο Ασαχάρα, μελλοντικός ηγέτης της Αούμ Σινρικίο,
πήγαινε σε ιαπωνικό σχολείο για τυφλούς,
έβγαζε λεφτά εκβιάζοντας τους συμμαθητές του.
Πλήρωναν για να τους προστατεύει.
Ο Σουν Μιουν Μουν ισχυριζόταν πως την Κυριακή του Πάσχα,
όταν ήταν μόλις 16 ετών,
του αποκάλυψε ο Ιησούς ότι εκείνος ήταν ο νέος Μεσσίας.
Ότι έπρεπε να ολοκληρώσει τη δουλειά του.
Ο Ιησούς δεν ενδιαφερόταν το ίδιο για τον νεαρό Τσάρλι Μάνσον.
Ο Μάνσον ξεκίνησε ως ανεπιθύμητο παιδί.
Γεννήθηκε στο Σινσινάτι. Είχε πατέρα που δεν γνώρισε και παραβατική μητέρα.
Όταν ο Τσάρλι ήταν μικρό παιδί,
η μητέρα του και ο θείος του συνελήφθησαν για ληστεία.
Τους έστειλαν στη φυλακή.
Τον πήραν ο θείος και ο θεία του στο ΜακΜέκεν της δυτικής Βιρτζίνια.
Είναι ένα πολύ επαρχιακό μέρος.
Εκεί άρχισε να αποκαλύπτεται το πεπρωμένο του Μάνσον.
Ο Τσάρλι είναι μόλις πέντε
όταν φτάνει στους συγγενείς του.
Ωστόσο, συνηθίζει ήδη να προστατεύει τα ενδιαφέροντά του.
Ως το καινούργιο παιδί στο σχολείο, γίνεται γρήγορα στόχος.
Ο Μάνσον θέλει πολύ να εκδικηθεί,
αλλά είναι πολύ μικρόσωμος.
Στρέφεται στο φυσικό ταλέντο του
στην πειθώ.
Βρίσκει πρόθυμους ακροατές και βάζει μπρος τη γοητεία.
Λίγες μέρες μετά,
οι νέες φίλες του Τσάρλι θα εκδικηθούν.
Όταν καλούνται όλοι στο γραφείο του διευθυντή,
τα κορίτσια λένε ότι ο μικρός Τσάρλι τις έβαλε.
Ο Τσάρλι το αρνείται.
Πειστικά.
Έτσι απλά, ο Μάνσον τη γλιτώνει.
Αποκτά μια νέα φήμη του κακού παιδιού
ενώ την πληρώνουν οι συνεργάτριές του.
Η ανακάλυψη της δύναμής σου είναι τέλειο ξεκίνημα,
αλλά για αρχηγός αίρεσης
δεν χρειάζεσαι μόνο τη σωστή νοοτροπία.
Πρέπει να δημιουργήσεις ένα μοναδικό σύστημα ιδεών
με τον εαυτό σου στο επίκεντρο.
Μη φοβηθείς να γίνεις δημιουργικός.
ΤΑΚΤΙΚΗ ΒΡΕΣ ΤΟ ΔΟΓΜΑ ΣΟΥ
Οι αιρέσεις έχουν πάρα πολλές μορφές.
Θρησκευτικές αιρέσεις.
Ελθέτω η βασιλεία Σου, γενηθήτω το θέλημά Σου.
Μια άλλη τεράστια κατηγορία είναι της αυτοβοήθειας.
Η αίρεση της επιτυχίας, όπου το θέμα είναι να κατορθώσεις κάτι.
Αιρέσεις νέας εποχής για πνευματικότητα.
Και αιρέσεις όπου δεν είναι καν απαραίτητη
μια ιδεολογία που ξέρεις ότι ακολουθείς.
Ακολουθείς μάλλον έναν άνθρωπο.
Ό,τι κι αν θέλεις,
το σημαντικό είναι να λες την αλήθεια σου με πειστικότητα.
Οι αρχηγοί αιρέσεων υιοθετούν όποια θέση είναι αποτελεσματική γι' αυτούς.
Πρέπει να βρεις ένα μικρό ψήγμα αλήθειας
και να κάνεις τον εαυτό σου να το πιστέψει.
Και πάλι, μην περιμένεις να βρεις τις αρχές σου γρήγορα.
Ίσως πρέπει να πας κάπου όπου θα είσαι μόνος,
θα σκεφτείς
και θα πέσεις σε βαθιά περισυλλογή.
Ο Μάνσον βρήκε το τέλειο καταφύγιό του εδώ.
Ο Τσάρλι πηγαίνει στη φυλακή επειδή αποφάσισε να κλέβει αυτοκίνητα.
Εκμεταλλεύτηκε τον χρόνο του.
Είχε το τέλειο μέρος για να μάθει, και ήταν σαν σφουγγάρι.
Άκουσε προαγωγούς στη φυλακή, και τώρα είναι τα ινδάλματά του.
Αυτοί έχουν σπουδαία πράγματα να του μάθουν,
αλλά υπάρχουν κι άλλες πηγές.
Συγκεκριμένα, υπάρχει η βιβλιοθήκη της φυλακής.
Όσο είναι στη φυλακή,
ο Μάνσον διαβάζει για κάθε είδους ενδοσκόπηση.
Μελετά τις διδαχές του Βούδα…
το ευαγγέλιο των αναγεννημένων χριστιανών,
τον καρμικό τροχό του ινδουισμού,
και μια νέα φιλοσοφία που υπόσχεται να αποκαλύψει τις δυνατότητές του,
τη Σαϊεντολογία.
Προσθέτει διδασκαλίες από στίχους του αγαπημένου του συγκροτήματος,
των Beatles,
με τους οποίους αποκτά εμμονή.
Και αποσπάσματα από το αγαπημένο του Ξένος σε Ξένη Χώρα
για έναν εξωγήινο που δημιουργεί θρησκεία.
Είναι εκλεκτικός συνδυασμός, αλλά για τον Τσάρλι
είναι ο δικός του δρόμος προς τη διαφώτιση.
Όσο για το τελικό συστατικό;
Αυτό έρχεται από ένα ακόμα πιο απρόσμενο μέρος.
Για να σας συμπαθήσουν, κάντε ό,τι ένα κουτάβι.
ΝΤΕΪΛ ΚΑΡΝΕΓΚΙ
Ενδιαφερθείτε πραγματικά για τους άλλους και δείξτε το.
Το πιο δημοφιλές μάθημα στις φυλακές σε όλη την Αμερική
είναι το Πώς να Κάνετε Φίλους και να Επηρεάσετε του Ντέιλ Κάρνεγκι.
Είναι τόσο δημοφιλές, που σε κάθε φυλακή στις ΗΠΑ
υπάρχει λίστα αναμονής των κρατούμενων που το θέλουν.
Ο Μάνσον ήταν μεγάλος θαυμαστής.
Και έλεγε όλα όσα σκεφτόταν. "Κάνε τη ζωή συναρπαστική. Κάνε επίδειξη.
Πες στους άλλους πόσο υπέροχοι είναι".
Ο Κάρνεγκι είχε κι άλλες συμβουλές.
Άσε τον άλλον να μιλάει περισσότερο.
Να νιώθει σημαντικός.
Λέγε συχνά το όνομά του. Σε όλους αρέσει αυτό.
ΤΖΟ ΤΖΟ ΤΖΟ
Έστω κι αν διαφωνείς, ποτέ μην του πεις ότι κάνει λάθος.
Απλώς κάνε ερωτήσεις,
και κάνε τους να πιστεύουν ότι η ιδέα σου είναι δική τους.
Οι τεχνικές πώλησης και η συναισθηματική χειραγώγηση
για έναν επίδοξο αρχηγό αίρεσης είναι το ίδιο.
ΠΩΣ ΝΑ ΕΛΕΓΧΕΤΕ ΤΟΥΣ ΑΛΛΟΥΣ
Έτσι κάνεις κάποιον να σε συμπαθεί.
Έπιασε για τον Ντέιλ Κάρνεγκι,
και έπιασε και για τον Τσάρλι Μάνσον.
Με τη βοήθεια ενός άσου στις πωλήσεις,
ο Μάνσον δημιούργησε δικό του δόγμα.
Αλλά για να αιχμαλωτίσεις τη φαντασία
θα χρειαστείς κάτι εντυπωσιακό.
Θα σου δείξει ο οδηγός τον δρόμο.
ΤΑΚΤΙΚΗ ΔΗΜΙΟΥΡΓΗΣΕ ΤΗΝ ΠΕΡΣΟΝΑ ΣΟΥ
Ο σπουδαίος αρχηγός αίρεσης δεν γεννιέται. Γίνεται.
Το πώς θα παρουσιάσεις τον εαυτό σου στον κόσμο κάνει όλη τη διαφορά.
Οι αρχηγοί χρησιμοποιούν την εικόνα τους. Πρέπει να κάνεις εντύπωση.
Πρέπει να μπορείς να δείξεις ότι μπορείς να κάνεις κάτι που δεν κάνει κανείς άλλος.
Και δεν πειράζει να δοκιμάζεις και να αποτυγχάνεις.
Είναι όπως στη διαφήμιση.
Αν κάτι δεν τραβήξει την προσοχή,
δοκιμάζεις κάτι άλλο.
ΜΑΡΤΙΟΣ 1967 2 ΧΡΟΝΙΑ ΠΡΙΝ ΤΙΣ ΔΟΛΟΦΟΝΙΕΣ
Όταν βγήκε από τη φυλακή,
ο 32χρονος Τσαρλς Μάνσον
ήταν έτοιμος να υλοποιήσει όσα έμαθε.
Και η εποχή για έναν επίδοξο αρχηγό αίρεσης είναι η καλύτερη.
Τη δεκαετία του '60 υπήρξε αναταραχή.
ΕΙΡΗΝΗ
Στην Αμερική επικρατούσε αστάθεια.
Είχαν γίνει πολλές δολοφονίες.
Του Κένεντι, του Μάρτιν Λούθερ Κινγκ,
και ο πόλεμος του Βιετνάμ ήταν πολύ ανεπιθύμητος.
ΣΤΟΠ ΣΤΟΝ ΠΟΛΕΜΟ
Υπήρχε μεγάλη δυσπιστία
προς τους θεσμούς που υποτίθεται ότι μας στήριζαν,
οπότε ο κόσμος στρεφόταν σε εναλλακτικές πηγές συντροφικότητας,
σύνδεσης και νοήματος για να γεμίσει το κενό.
Προσφέροντας το σωστό πακέτο,
δίνεις εσύ αυτό το νόημα.
Θα πρέπει όμως και να έχεις
το μυστικό όπλο που έχουν όλοι οι αρχηγοί αιρέσεων.
Γοητεία.
Μέρος της γοητείας είναι η ικανότητα να δημιουργείς οικειότητα,
μια στενή σχέση ανάμεσα σ' εσένα και στον άνθρωπο που μιλάς.
Όταν βλέπουμε κάποιον με γοητεία,
αρχίζουμε να χαμογελάμε, να πιστεύουμε, να λέμε "ναι".
Η λογική σβήνει.
Θολώνει τα κριτήρια για όσα έχουμε ανάγκη.
Η γοητεία είναι πολύ επικίνδυνη.
Δεν αρκεί όμως να έχεις αυτό το φυσικό χάρισμα.
Για να τελειοποιήσεις την περσόνα, πρέπει να ξέρεις να το χρησιμοποιείς.
Οι πιο πολλοί αρχηγοί αιρέσεων, και ο Μάνσον,
ξεκινούν πολλές φορές λάθος.
Χρειάζεται χρόνος για να το βρουν πραγματικά.
Ο Τσάρλι Μάνσον, για λίγο καιρό, δούλευε ως δάσκαλος χορού.
Αυτό δεν έχει καμία απολύτως λογική.
Αλλά του επέτρεψε να γνωρίσει νέες γυναίκες.
Δεν κράτησε καιρό τη δουλειά.
Δοκίμασε κι άλλη καριέρα,
στον τομέα των υπηρεσιών.
Ο Μάνσον ήθελε πραγματικά
να γίνει ο πιο επιτυχημένος προαγωγός.
Λάτρευε τη σκέψη να υπάρχουν γυναίκες
που θα δούλευαν για εκείνον κι αυτός δεν θα έκανε τίποτα.
Αυτό θα γινόταν σύστημα αργότερα.
Αλλά, όπως λένε, δεν είναι εύκολο να είσαι προαγωγός.
Ποτέ δεν δούλευαν γι' αυτόν πάνω από δύο γυναίκες.
Οι γυναίκες που έβρισκε
στην καλύτερη έβγαζαν δύο δολάρια κάθε φορά
στο μπροστινό κάθισμα αυτοκινήτου.
Γεια.
Δεν ζεις πολύ μ' αυτό.
Ήταν από τους πιο ανίκανους προαγωγούς
στην ιστορία των ΗΠΑ.
ΑΣΜΠΕΡΙ ΧΕΪΤ
Αλλά ενίοτε το μυστικό της επιτυχίας είναι να κατανοείς τη στιγμή σου.
Όταν βγαίνει με αναστολή, πηγαίνει βόρεια,
κάπου για να ξεκινήσει από την αρχή.
Στο Σαν Φρανσίσκο.
Ανακαλύπτει τη γενέτειρα της αντικουλτούρας του '60,
το Χέιτ-Άσμπερι το καλοκαίρι του έρωτα.
Υπάρχoυν σεξ, εύκολα ναρκωτικά, ροκ εντ ρολ.
Ο Τσάρλι ανακάλυψε "Αυτή είναι η Νιρβάνα".
Σε κάθε γωνία, αθώοι νεαροί χίπηδες ψάχνουν τον γκουρού τους,
κάποιον να σέβονται,
να τους εμπνεύσει.
Ο Μάνσον καταλαβαίνει ότι η εμφάνισή του ήταν εντελώς λάθος.
Αρχίζει να αλλάζει για να ταιριάζει με την εποχή
ενώ διατηρεί τη χαρακτηριστική του ακρότητα.
Ο συνδυασμός της δύναμης των λουλουδιών με μια υπόνοια κινδύνου
προσελκύει πολύ κόσμο.
Είχε όψη που γοήτευε,
κι αν ήσουν μια προβληματισμένη νεαρή έφηβη,
τον λάτρευες.
Ακόμα και με τη γοητεία και τη στρατηγικά κατασκευασμένη εικόνα,
για να γίνεις αρχηγός αίρεσης πρέπει να αναγνωρίσεις πιθανούς ακολούθους.
Ξεκινάς με μια βασική στρατηγική του μάρκετινγκ.
ΤΑΚΤΙΚΗ ΒΡΕΣ ΤΟ ΚΟΙΝΟ-ΣΤΟΧΟ ΣΟΥ
Αυτός θα ήταν καλός πιστός;
ΑΠΟΤΥΧΗΜΕΝΟΣ
Αυτός;
ΤΡΙΑ ΔΙΑΖΥΓΙΑ
Αυτή; Μοιάζει λίγο χαμένη.
ΣΠΟΥΔΑΖΕΙ ΦΙΛΟΣΟΦΙΑ
Ευτυχώς για σένα,
ο οδηγός λέει τι πρέπει να ψάχνεις όταν αναζητείς τους στόχους σου.
Ποια χαρακτηριστικά κάνουν κάποιον επιρρεπή;
Συνήθως έχουν ανοικτό μυαλό, είναι ιδεαλιστές.
Είναι ελεύθερη χώρα,
κανείς δεν θα μου αφαιρέσει τα δικαιώματά μου.
Η ομάδα δίνει την ευκαιρία
να νιώσεις ότι, κάπως, μπορείς να διορθώσεις τον κόσμο.
Και όταν θέλεις να συλλάβεις ψυχές, το παν είναι η σωστή στιγμή.
Υπάρχει ένα συγκεκριμένο κοινό που σκεφτόμαστε όταν σκεφτόμαστε
πιθανά μέλη αίρεσης: οι νέοι.
Σ' εκείνη τη φάση της ζωής σου, όταν προσπαθείς να καταλάβεις
ποιος είσαι πέρα απ' όσα οι δικοί σου,
οι γονείς σού είπαν να είσαι.
Είναι πολύ καλή στιγμή να εκμεταλλευτείς κάποιον.
ΙΟΥΛΙΟΣ 1967 2 ΧΡΟΝΙΑ ΠΡΙΝ ΤΙΣ ΔΟΛΟΦΟΝΙΕΣ
Λίγο αφότου έφτασε στο Σαν Φρανσίσκο,
ο Μάνσον αρχίζει να βάζει σε εφαρμογή όσα λέει ο οδηγός.
Εντοπίζει τον πρώτο του στόχο,
τη Μαίρη Μπρούνερ, μια ντροπαλή βιβλιοθηκάριο στο Μπέρκλεϊ.
Η Μαίρη Μπρούνερ ήθελε αγάπη,
αλλά πέρα από αυτό,
ήταν οικολόγος.
Ο Τσάρλι Μάνσον την πείθει
ότι το να σώσει το περιβάλλον είναι ο σπουδαιότερος στόχος του,
και μέσα σε λίγες μέρες,
ο Τσάρλι ζει μαζί της.
Σύντομα, ο Τσάρλι βρίσκει άλλη μια νεαρή ακόλουθο,
τη Λινέτ Φρομ.
Η Λινέτ Φρομ είχε προβλήματα με τον πατέρα της.
Μάλωναν πολύ, κι εκείνη έφευγε από το σπίτι.
Τη βρήκε ο Τσάρλι να κάθεται σε ένα παγκάκι.
Θα πείσει τη Λινέτ Φρομ ότι είναι ο κατάλληλος για εκείνη.
Η επόμενη προσθήκη του;
Η Πατρίσια Κρενγουίνκλ. Τη γνωρίζει σε ένα πάρτι.
Η Πατρίσια Κρενγουίνκλ ήταν μια γλυκιά, εντελώς αφελής νεαρή.
Ο Τσάρλι τη γοήτευσε πάρα πολύ στην πρώτη τους συνάντηση.
Και η δεσποινίς Κρενγουίνκλ ήταν πανευτυχής.
Ο πυρήνας της οικογένειας Μάνσον αρχίζει να σχηματίζεται.
Ήταν σαν να έπαιζε τον μαγεμένο αυλό,
και τα κορίτσια έτρεχαν πίσω του.
Τους επόμενους μήνες,
ο Τσάρλι συνεχίζει να προσελκύει νεαρές ακολούθους.
Ας μας μιλήσει μια απ' αυτές.
Λήψη πρώτη. Πάμε.
Ήμουν 14 όταν γνώρισα τον Τσάρλι.
Η οικογένειά μου έπαιρνε ναρκωτικά, έπαιρνε LSD,
κι εγώ έπαιρνα LSD στο σαλόνι μου.
Οι γονείς μου μετακόμισαν σε ένα βαν, κι εγώ ήμουν χαμένη.
Ήμουν απόλυτα ευάλωτη
στο να έρθει στη ζωή μου κάποιος σαν τον Τσάρλι.
Ήταν αστείος.
Τον έβρισκα νόστιμο.
Ήταν κοντός, αλλά κι εγώ κοντή ήμουν, οπότε… Δεν ξέρω.
Είχε κάτι πάνω του.
Αλλά όπως ανακαλύψαμε αργότερα, αυτή ήταν η δύναμή του.
Μπορούσε να εκμεταλλευτεί τις αδυναμίες ή τις ανάγκες σου.
Η δύναμή του είναι μόνο η ευτυχία του.
ΣΑΝΤΡΑ ΓΚΟΥΝΤ ΠΡΩΗΝ ΜΕΛΟΣ
Αυτό προσελκύει τον κόσμο. Είναι ευτυχισμένος.
Ζεστός. Λάμπει.
Συνήθως χορεύει, τραγουδάει.
Είναι όμορφος, ευτυχισμένος, κι αυτό προσελκύει πολλούς ανθρώπους.
Όπως τους προσελκύουν τα μωρά.
Πιο εύκολα όμως εντοπίζεις χαμένες ψυχές παρά εύκολους στόχους.
Ο Μάνσον είχε έναν κανόνα για όσους πλησίαζε.
Πάντα έλεγε ότι τους ήθελε ραγισμένους, αλλά όχι σπασμένους.
Αν είναι σπασμένοι, αν δεν επιδέχονται βοήθεια,
δεν του είναι χρήσιμοι. Και η αλήθεια είναι πως έχει δίκιο.
Όταν αγκιστρώσεις τους μελλοντικούς ακολούθους σου,
είναι ώρα να τους μαζέψεις.
Ο Τσάρλι είχε την ικανότητα
να κάνει τον καθέναν μας να νιώθει ότι είναι ο μοναδικός.
Ήταν καλός εραστής.
Αυτό προσέλκυε τα κορίτσια.
Αυτές οι νεαρές,
που υποθέτουν όλες ότι είναι μοναδικές για τον Τσάρλι,
ξαφνικά βρίσκονται να ανήκουν σε χαρέμι, και το αποδέχονται
ως μέρος του.
Μπορείς να πεις πολλά γι' αυτόν,
αλλά ήταν καλός σε ό,τι έκανε.
Μπορείς να δελεάσεις ευάλωτα πρόβατα
να σε ακολουθήσουν κάπου.
Πώς φροντίζεις όμως να μην ξεφύγουν;
Βοήθεια! Σώστε με!
ΤΑΚΤΙΚΗ ΔΟΚΙΜΑΣΤΕ ΤΗΝ ΑΦΟΣΙΩΣΗ ΤΩΝ ΑΛΛΩΝ
Ως αρχηγός αίρεσης, θα ζητάς πολλά από τους ακολούθους σου.
Πρέπει να ξέρεις ποιος σε στηρίζει.
Ο Μάνσον αυτό το είχε καταφέρει.
Ήθελε να δοκιμάζει τους ακολούθους, να δείχνουν ότι τον πιστεύουν,
ότι ήταν ο αρχηγός τους.
Ότι θα έκαναν ό,τι ήθελε, όσο εξωφρενικό κι αν ήταν.
Δεν ήταν ο μόνος.
Όταν ο συνιδρυτής της Πύλης του Ουρανού Μάρσαλ Απλγουάιτ ευνουχίστηκε
για να ετοιμαστεί για το "επόμενο επίπεδο",
τον ακολούθησαν πολλά μέλη χωρίς σωστή ιατρική επίβλεψη.
Ο Ροχ Τεριό,
αρχηγός της αίρεσης Ant Hill Kids,
υποχρέωνε τους ακολούθους του
να παλεύουν γυμνοί σε αυτοσχέδιο ρινγκ
για να διασκεδάζει,
ενώ κρατούσε σκορ.
Ο Ντέιβιντ Κορές των Νταβίντιανς δοκίμαζε το ποίμνιό του
υποχρεώνοντας τους άντρες σε αγαμία
ενώ "γνώριζε" τις γυναίκες τους.
Πολύ ανιδιοτελές.
Η ίδια η πράξη μετρά πολύ λιγότερο στον αρχηγό αίρεσης
από τη γνώση πως αν πει σε κάποιον να κάνει κάτι,
αυτός θα το κάνει.
Όσο για τον Τσάρλι,
οι πρώτες δοκιμασίες αφοσίωσης είχαν στοιχεία χημείας.
Ο Τσάρλι τούς συγκέντρωνε όλους και τους έδινε LSD.
Έβαζε τη δόση στη γλώσσα του καθενός μας.
Ο Τσάρλι το χρησιμοποιούσε σχεδόν σαν μυστήριο.
Εμείς παίρναμε μεγαλύτερη δόση. Εκείνος έπαιρνε μικρότερη ή καθόλου.
Όλοι στην οικογένεια αναμενόταν να πάρουν αυτήν την "κοινωνία" του Τσάρλι.
Κάποτε ενώ είχε πάρει LSD είχε μια εμπειρία σταύρωσης.
Μας την αναπαρέστησε πολλές φορές.
Σηκωνόταν όρθιος, άπλωνε τα χέρια του
και έλεγε για τα καρφιά στα χέρια του,
για το αίμα.
Όταν έχεις πάρει LSD,
φαντάζεσαι ότι όντως τον σταύρωναν.
Αυτό ήταν το κόλπο του για να μας κάνει να αναρωτιόμαστε
αν είναι κάποιου είδους μεσσίας.
Τα παιχνίδια μυαλού του Τσάρλι μόλις ξεκινούσαν.
Έλεγε ότι δεν χρειαζόταν να τρώμε κι ότι δεν νιώθαμε πόνο.
Τον θυμάμαι να κρατά τα δάχτυλά μου πάνω από τη φλόγα ενός κεριού.
Έκαιγε, πονούσα, και έλεγε
"Είναι όλα στο μυαλό σου. Δεν υπάρχει πόνος".
Πρόσεξα το Χ στο μέτωπό σας. Πώς έγινε;
-Δεν πονάγατε… -Πρώτα το κόψαμε και μετά…
Δεν άφηνε σημάδι, οπότε… Όχι, δεν πόνεσε.
Με μαχαίρι;
Αρχικά, μετά το κάψαμε με ένα κατσαβίδι.
Όχι, δεν πονάει.
Με τον καιρό, το πρόγραμμα αφοσίωσής του εντάθηκε.
Έγινε ένα πρότζεκτ ανακαίνισης σπιτιού, το "ανατριχιαστικό σύρσιμο".
Οι εμπλεκόμενοι φορούσαν μαύρα ρούχα
και πήγαιναν και τρύπωναν κρυφά σε σπίτια άλλων τη νύχτα.
Ο Τσάρλι έλεγε ότι παίζαμε με το μυαλό τους.
Αλλάζαμε θέση στα έπιπλα, τρώγαμε το φαγητό τους.
Ευτυχώς, τίποτα πιο σοβαρό.
Όταν ο κόσμος ξυπνούσε το πρωί, έβλεπε έκπληκτος
ότι το σαλόνι του είχε γίνει άνω κάτω.
Βέβαια, δεν ήθελε μόνο να κοροϊδέψει νοικοκυριά της περιοχής.
Ήταν ένας ακόμα τρόπος να μετρήσει την υπακοή και την αφοσίωση σ' εκείνον.
"Πηγαίνετε να κάνετε αυτό".
Έπαιζε μαζί μας μικρά παιχνίδια μυαλού,
έπαιζε με το σωστό και το λάθος.
Αυτή η σύγχυση θα φανεί χρήσιμη.
Εκ των υστέρων, νομίζω ότι αυτό ήταν εξάσκηση.
Αν ακολούθησες όσα λέει ο οδηγός,
τώρα έχεις τη σωστή άποψη.
Εδραίωσες την ιδεολογία και την εικόνα σου,
έχτισες έναν αφοσιωμένο πυρήνα ακολούθων που θα κάνουν ό,τι απαιτήσεις.
Υπάρχει ακόμα ένα εμπόδιο στον δρόμο για το μεγαλείο της αίρεσης.
Κανείς δεν σε ξέρει.
Ο Μάνσον δεν θα είχε για πολύ αυτό το πρόβλημα.
ΤΑΚΤΙΚΗ ΚΑΝΕ ΘΟΡΥΒΟ
Οι αρχηγοί αιρέσεων ξέρουν πολύ καλά πώς να είναι το επίκεντρο.
Αν δεν ήξεραν,
δεν θα είχαν ακολούθους εξαρχής.
Αν υπάρχει κάποιος άλλος
που τραβά την προσοχή που πιστεύουν ότι πρέπει να δίνεται σ' αυτούς,
δυσκολεύονται πάρα πολύ.
Ακόμα και πριν ο Τσάρλι αρχίσει να φτιάχνει αίρεση,
είχε σχέδιο για να τραβήξει την προσοχή.
Ο Τσάρλι Μάνσον στη φυλακή έμαθε να παίζει κιθάρα.
Θα παίξω ξανά λίγη μουσική.
Θα γυρίσω πίσω στις ρίζες μου.
Ήθελε να γίνει αστέρι του ροκ εντ ρολ.
Δεν μπορείς να διαχωρίσεις τις πτυχές της αίρεσης από τις μουσικές φιλοδοξίες.
Ο Τσάρλι είχε πιστέψει ότι θα γινόταν ο μεγαλύτερος σταρ απ' όλους στη μουσική.
Το καλύτερο μέρος για να πραγματοποιήσεις τα όνειρα είναι το Λος Άντζελες.
ΙΟΥΝΙΟΣ 1968 14 ΜΗΝΕΣ ΠΡΙΝ ΤΟΥΣ ΦΟΝΟΥΣ
Γι' αυτό ο Τσάρλι και η οικογένεια πηγαίνουν στο Λος Άντζελες.
Ο Τσάρλι θέλει να βρει
όσους θα του εξασφάλιζαν συμβόλαιο για να ηχογραφήσει.
Ευτυχώς για εκείνον, είχε ένα μυστικό όπλο.
Τις ελκυστικές θαυμάστριες που τον παρότρυναν.
Ο στόχος τώρα ήταν να χρησιμοποιήσει κάποιες απ' αυτές
για να ψάξουν στο Λος Άντζελες και να βρουν έναν ροκ σταρ.
Κάποιες βρίσκουν. Τον Ντένις Γουίλσον από τους Beach Boys.
Οι Beach Boys ήταν από τις πιο διάσημες μπάντες στον κόσμο.
Ο Ντένις πήρε με οτοστόπ κάποια από τα κορίτσια.
Εκείνες με ενθουσιασμό σύστησαν τον Ντένις στον Τσάρλι.
Ο Ντένις γλεντά με τα κορίτσια στην έπαυλή του
ώσπου φεύγει για να ηχογραφήσει.
Όταν γυρίζει σπίτι μετά τα μεσάνυχτα,
έχει μια μεγάλη έκπληξη.
Ο Τσάρλι προσκλήθηκε μόνος του.
Ο Ντένις, αν και είναι απίστευτο,
ιντριγκάρεται από την εξέλιξη.
Ο Ντένις συμπαθούσε πολύ τον Τσάρλι.
Και ο Ντένις εντυπωσιάστηκε
που είχε ένα κοπάδι κοριτσιών που έκαναν ό,τι ήθελε.
Ο Μάνσον και η οικογένεια
μένουν στην έπαυλη του Ντένις όλο το καλοκαίρι.
Απολαμβάνουν τους καρπούς της δημοφιλίας του Γουίλσον
ενώ ο Τσάρλι δουλεύει στη μουσική του.
Ο Ντένις κανονίζει να ηχογραφήσει ο Τσάρλι
στο στούντιο του αδελφού του.
Με έναν όρο.
Λέει στον Ντένις Γουίλσον
"Μπορείς να πειράξεις όσο θες τη μουσική, αλλά μην αλλάξεις κανέναν στίχο".
Ο Μάνσον παίζει το αγαπημένο του τραγούδι, "Cease to Exist".
Ο Μπράιαν Γουίλσον και οι παραγωγοί έχουν κάποιες παρατηρήσεις,
αλλά ο Τσάρλι δεν έχει διάθεση να συνεργαστεί.
Ο Μπράιαν ακυρώνει την ηχογράφηση.
Ο Τσάρλι είπε "Κορίτσια, φεύγουμε".
Ο Τσάρλι είχε θυμώσει που δεν τον έκαναν αστέρι,
επειδή εκείνος θεωρούσε ότι ήταν ξεχωριστός.
Δεν ήθελε κανείς να το πειράξει αυτό.
Αλλά με κάποιο τρόπο,
θα έκανε τη φωνή του να ακουστεί.
Ο Μάνσον αποφάσισε ότι όλοι στη μουσική βιομηχανία ήταν διεφθαρμένοι.
Είπε "Θα εκδικηθώ".
Η κατάσταση κορυφώνεται γρήγορα. Κρατηθείτε.
Μιλάει για το "Χέλτερ Σκέλτερ".
Έλεγε για πόλεμο μαύρων με λευκούς,
ότι έπρεπε να προετοιμαστούμε γι' αυτόν, να κρυφτούμε.
Ο Τσάρλι είπε στους ακολούθους του ότι ενώ γινόταν αυτός ο πόλεμος,
εκείνος θα τους πήγαινε στην έρημο
και θα γίνονταν οι ηγέτες του κόσμου.
Έρχεται επανάσταση πολύ σύντομα.
Όταν το Χέλτερ Σκέλτερ δεν πραγματοποιήθηκε μόνο του,
ο Μάνσον αποφάσισε να του δώσει μια ώθηση.
ΑΥΓΟΥΣΤΟΣ 1969
Την Παρασκευή στο Λος Άντζελες,
δολοφονήθηκε μια ηθοποιός και τέσσερις φίλοι της
σε φρικτές συνθήκες.
ΗΘΟΠΟΙΟΣ ΣΦΑΓΙΑΖΕΤΑΙ ΣΕ ΑΙΜΑΤΗΡΟ ΤΕΛΕΤΟΥΡΓΙΚΟ
Θύμα είναι η Σάρον Τέιτ, 26.
Ο Λίνο Λαμπιάνκα, ιδιοκτήτης σούπερ μάρκετ,
και η γυναίκα του μαχαιρώθηκαν.
Η λέξη "πόλεμος" είχε χαραχθεί στο στήθος του.
ΧΕΛΤΕΡ ΣΚΕΛΤΕΡ
ΞΕΣΗΚΩΘΕΙΤΕ
Μετά, με αίμα, ο δολοφόνος είχε γράψει στην πόρτα του ψυγείου
"Θάνατος στα γουρούνια".
Ο Μάνσον μετέτρεψε τους πιστούς οπαδούς του σε φονικά όπλα.
Ελπίζει τα εγκλήματα να ωθήσουν σε περαιτέρω χάος και φυλετική βία.
Αλλά το σχέδιο εκδίκησης του Τσάρλι αποτυγχάνει.
Πέντε μέλη της οικογένειας Μάνσον, μαζί με τον Τσάρλι,
κατηγορούνται για φόνο.
Ο ΓΡΙΦΟΣ ΤΗΣ ΔΟΛΟΦΟΝΙΑΣ ΤΗΣ ΤΕΪΤ
Ο κόσμος τρελαίνεται.
Είναι όλα παιχνίδι, δεν είναι;
Διέσχισαν τους διαδρόμους λέγοντας σε όλους
ότι οι κατηγορούμενοι είναι αθώοι,
ότι όταν τελειώσει η δίκη θα γυρίσουν όλοι στην έρημο
και θα ζήσουν από καλλιέργειες.
Οι ένορκοι που έκριναν τις κατηγορίες ενάντια στον Μάνσον
και σε τρία μέλη της "οικογένειάς" του
κατέληξαν σε ετυμηγορία.
Όλοι κρίθηκαν ένοχοι για δολοφονία πρώτου βαθμού.
Σε λιγότερα από τρία χρόνια αφότου ξεκίνησε την οικογένεια,
πηγαίνει στη φυλακή για όλη του τη ζωή.
Ναι, επιστρέφω σε μια τρύπα στο έδαφος.
Έγινε ίνδαλμα σε κάποιους κύκλους.
Αλλά ο Τσάρλι έσβησε
πριν πραγματοποιήσει πλήρως τις δυνατότητές του ως αρχηγός αίρεσης.
Η ΟΙΚΟΓΕΝΕΙΑ ΜΑΝΣΟΝ ΣΤΗΝ ΑΚΜΗ ΤΗΣ: < 100 ΜΕΛΗ
Εσύ μπορείς και καλύτερα.
Το επόμενο κεφάλαιο του οδηγού θα δείξει πώς να κάνεις την αίρεση
ένα κίνημα που θα σε ακολουθεί παντού.
Ο οδηγός σου;
Κάποιος που αύξησε τόσο επιτυχημένα το ποίμνιό του,
που του έχτισαν ολόκληρη πόλη.
Μια ζεστή αδελφότητα που τους δέχεται όλους.
Ο αιδεσιμότατος Τζιμ Τζόουνς.
Υποτιτλισμός: Μαριλένα Τζοβάνη